એદ્રાસણ ગામે થોડાક વર્ષો અગાઉ એક મંદિરના મહંત દેવલોક પામ્યા હતા અને મંદિરની જગ્યા માટે અંદરો-અંદર સંત મહતોમાં ઝઘડા પણ થતા હતા. શુક્રવારે રાત્રે આ મહંતો વચ્ચે ઝઘડો થતા તાલુકા પીએસઆઇ એ.વાય.પટેલ સહિતનો સ્ટાફ ગામમાં પહોંચ્યો હતો અને મહતને સમજાવી અને એક મહતના જામીન પણ લેવડાવાયા હતા. જોકે શનિવારે સવારે આ મહંત એદ્રાસણ ગામના મંદિરમાં પોતાનો સામાન લેવા ગયા હતા. જેને લઇને અન્ય મહંતોમાં ગેરસમજ થતાં ચકમક ઝરી હતી. આ મહંતની ગાડી પર પથ્થરમારો કરીને ગાડીના કાચ તોડી નાખ્યા હતા. જોકે તાલુકા પોલીસ ગાડીને પોલીસ મથકે લવાઇ હતી. બાદમાં મહંતોમાં અંદરો-અંદર સમાધાન થઇ જતાં અને એકબીજાને નુકસાનની ભરપાઇ કરી દેતા મામલો થાળે પડ્યો હતો. જોકે આ બાબતે કોઇ જ પોલીસ ફરિયાદ નોંધાઇ નથી તેવું તાલુકા પીએસઆઇ એ.વાય.પટેલે જણાવ્યું હતું.